महाबलिपुरम
महाबलिपुरम के तट मन्दिर को दक्षिण भारत के सबसे प्राचीन मंदिरों में माना जाता है जिसका संबंध आठवीं शताब्दी से है। यह मंदिर द्रविड वास्तुकला का बेहतरीन नमूना है। यहां तीन मंदिर हैं। बीच में भगवान विष्णु का मंदिर है जिसके दोनों तरफ से शिव मंदिर हैं। मंदिर से टकराती सागर की लहरें एक अनोखा दृश्य उपस्थित करती हैं। इसे महाबलीपुरम का रथ मंदिर भी कहते है। इसका निर्माण नरसिंह बर्मन प्रथम ने कराया था। प्रांरभ में इस शहर को "मामल्लपुरम" कहा जाता था।
महाभैरव मन्दिर
महाभैरव मन्दिर (Mahabhairav Temple) भारत के असम राज्य के शोणितपुर ज़िले के तेज़पुर नगर के उत्तरी भाग में एक पहाड़ पर स्थित एक प्राचीन हिन्दू मन्दिर है। यह भगवान शिव को समर्पित है। मूल रूप से यह पत्थर का बना था लेकिन इसका पुनर्निर्माण कांक्रीट से करा गया। आहोम साम्राज्य के समय तुंगखुंगिया राजवंश ने मन्दिर के लिए भूमि दान करी और पुजारी नियुक्त करे। यहाँ महाशिवरात्रि धूमधाम से मनाई जाती है और दूर-दूर से श्रद्धालु आते हैं। मान्यता है कि यहाँ आरम्भ में बाणासुर द्वारा शिव जी के लिए एक मन्दिर स्थापित करा गया था।